दिनै बिटिआर नि गाहाय मावफुं सोद्रोमा प्रमद बर बिथाङा सा 2160 फोरोंगिरि आरो फरायसालियाव खामानि मावनायफोरनो साख्रि नि थिसनलाय रानना होयो। सा 2160 नि 1559 आ गुदि आरो गेजेर फरायसालि नि, 443 आ गोजौ आरो 150 आ कलेज नि। बिथाङा बुंदों सोरखारि खालामनो थालांनाय फरायसालिफोरखौ थाबैनो बिटिआर सुक्ति नि दफा बादियै सोरखारि खालामनाय जागोन। बे थिसनलाय होनाय हाबाफारियाव बिटिआर नि बुंथिगिरि कातिराम बर बिथांजों लोगोसे ई एम अरुप कुमार दं, डाँ निलुत स्वर्गियारि, घनस्याम दास, दिगन्त बरुवा, गौतम दास आरो गोबां बाहागो लायो।